《过郑惠州墓 其一》
明代·徐熥

三尺孤坟倚翠微，行人到此泪沾衣。罗浮四百魂何在，华表千年鹤未归。

尘世功名悲薤露，空山松柏冷斜晖。每逢寒食倍惆怅，风落残花满路飞。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。